**GRAAD 12: AFRIKAANS HUISTAAL - TAAK 5: TOETS 1 (Punte 35 = 70 ÷2) TYD: 2 UUR**

**TAALSTRUKTURE EN -KONVENSIES**

**VRAAG 1: ADVERTENSIE**

Bestudeer die advertensie **(TEKS A)** en beantwoord die vrae wat volg.



1

Motor-, huis-, besigheids- en lewens*versekering*

(3.1) Auto & General Motor- en

Huisinhoudversekering

deur die ATKV



2 Die taal hou tred met die tyd.

3 Kan jy dieselfde van jou versekering sê?

4 Net soos Afrikaans by verandering en nuwe tegnologie moet aanpas, moet jou versekering

5 by die nuwe risiko’s van die hedendaagse lewe kan aanpas. Met **Auto & General Motoren**

6 **Huisinhoudversekering** deur die ATKV kan jy gerus wees dat jy nie net aanpasbare

7 versekering het nie, maar ook waardevolle voordele kry, soos:

8 • Kostevrye Tracker-installasie en **gesubsidieerde** intekengeld.

9 • Dekking vir jou motor se klankstelsel.

10 • Dekking vir ’n wye reeks huishoudelike risiko’s, soos brand, diefstal en

11 oorstroming.

****12 • Dekking vir kos wat as gevolg van kragtoevoer of gebreekte ys- of vrieskas

13 bederf.

14 **SKAKEL O860 28 28 69**

15 **VANDAG NOG VIR VERSEKERING WAT IN PAS BLY**

ATKV

[Uit: *MyTyd Rapport,* September 2012]

**VRAE: TEKS A**

1.1 Vervang die koppelteken in reël 1 met die gepaste woorddeel. (1)

1.2 “hou tred met die tyd” (Reël 2)

Haal opeenvolgende woorde uit reël 8–15 aan wat by dié woorde aansluit. (1)

1.3 Wat wil die adverteerder bereik met die insluiting van al die inligting in reël 8–13? (1)

1.4 Waarom word die onderstreepte letter in die vetgedrukte woord in reël 8 nie met ’n deelteken geskryf nie? (1)

1.5 Gebruik die kern van die onderstreepte woord in reël 8 as bepaler in ’n ander woord. (1)

1.6 Skryf jou eie TWEE sinne neer om die verskil in betekenis tussen *vir seker* en *verseker* duidelik aan te toon. (2)

1.7 Kyk na die foto.

Dink jy die gebruik van ’n ouer motor op die voorgrond dra tot die ondersteuning van die stelling in reël 15 by? Motiveer jou antwoord. (1)

1.8 Noem TWEE maniere waarop hierdie advertensie die verbruiker motiveer om tot aksie oor te gaan. (2)

**[10]**

**VRAAG 2: SPOTPRENT**

Bestudeer die spotprent **(TEKS B)** en beantwoord die vrae wat volg.

**TEKS B**

|  |
| --- |
| **RAAMPIE 3**  **RAAMPIE 4: Kan ma’ sê die *mannetjie* is in die wieg gelê om ’n lirieklegende te wees.**  **RAAMPIE 1**  (2.1) *Moderne* Afrikaanse musiek  is nie gesofistikeerd en stylvol  nie – dit is vlak!  (2.3) Navorsing bewys dit.  **RAAMPIE 2**  Hallo Ma ... luister na klein (2.4) Johantjie, Ma!  Ek vermoed hy’s besig om die (2.6.1) lirieke  vir ’n nuwe Afrikaanse treffer te komponeer! |

**VRAE: TEKS B**

2.1 Gee ’n antoniem vir die kursiefgedrukte woord in RAAMPIE 1. (1)

2.2 Skryf die eerste diftong/tweeklank wat in RAAMPIE 1 voorkom, neer. (1)

2.3 Brei die tweede sin van RAAMPIE 1 deur middel van ’n byvoeglike bysin uit. (1)

2.4 Watter gevoelswaarde spreek uit die verkleiningsvorm van die onderstreepte woord in RAAMPIE 2? (1)

2.5 Skryf die voorwerpsin in RAAMPIE 2 neer. (1)

2.6 Herlees die woorde in RAAMPIE 2.

2.6.1 Benoem die soort selfstandige naamwoord waartoe die woord *lirieke* behoort. (1)

2.6.2 Gee die korrekte vorm van die woord tussen hakies.

Die ma is (liriek) oor haar baba se sang. (1)

2.7 Wat is die funksie van die ellips/beletselteken in RAAMPIE 3? (1)

2.8 Wat is onderskeidelik die denotatiewe én konnotatiewe betekenis van die onderstreepte woorde in RAAMPIE 4? (2)

**[10]**

**VRAAG 3: ARTIKEL**

Bestudeer die artikel **(TEKS C)** en beantwoord die vrae wat volg.

|  |
| --- |
| **MATRIEK IN TWEE DAE**   1. Dit is nie net by ons waar matrieks se senuwees en uithouvermoë in ’n 2. eksamenlokaal getoets word nie. Jong Chinese se toekoms hang van hul 3. finale eksamen voor universiteitstoelating af. 4. Chinese leerlinge se hele skoolloopbaan het net een doel (3.2) … oë: die 5. *gaokao*. En om dié finale toelatingseksamen te slaag. 6. Dit vind in die middel (3.3) van die jaar oor twee dae plaas. 7. Omdat dit so kort is, (3.4) plaas dit uitermate druk op die kinders. 8. (3.5) Hulle moet vraestelle in Chinees, Wiskunde en Engels aflê (Engels is ’n 9. verpligte vak vir almal). 10. Hulle studeer tot 15 ure per dag daarvoor, want hulle (3.6) ding mee om “net” 11. 6,5 miljoen universiteitsplekke. 12. Sowat 9,8 miljoen leerlinge het vanjaar vir die eksamen ingeskryf – baie van 13. hulle van duur private skole. Dit word in (3.7) hoofsentra afgelê en duisende 14. van hulle word met spesiale busse na die lokale aangery. 15. Die Hengshui High School in die (3.8) Hebei-Suid se leerlinge vaar reeds die 16. afgelope 14 jaar die beste in die (3.9) gaokao. 17. Die skool het twee leuses: 18. “Die lewe is nie ’n kleedrepetisie nie – jy gaan nie kans kry om hom óór te 19. lewe nie,” en “As jy nog nie dood is van harde werk nie, werk harder.” 20. Leerlinge word daar met kringtelevisie dopgehou en moet van 05:30 tot 21. 21:50 studeer. 22. Vertel dít ’n bietjie vir jou Suid-Afrikaanse (3.10) matrieks …   [Verwerk uit: http://www.netwerk24.com/Ontspan/Matriek-in-twee-dae] |

**VRAE: TEKS C**

3.1 Skryf ’n woord in paragraaf 1 neer wat dieselfde as “stamina” beteken. (1)

3.2 Skryf die ontbrekende voorsetsel in paragraaf 2 neer. (1)

3.3 Maak ’n sin van jou eie met die homoniem van die onderstreepte woord. (paragraaf 3)

(1)

3.4 Herskryf die onderstreepte sinsdeel in paragraaf 4 in die lydende vorm sodat dit binne die konteks van die sin sal pas. (1)

3.5 Gee die voorwerp van die onderstreepte sin in paragraaf 5. (1)

3.6 Tot watter woordsoort behoort die onderstreepte woorde in paragraaf 6? (1)

3.7 Gee ’n ander meervoud wat vir die onderstreepte woord in paragraaf 7 gebruik kan word.

(1)

3.8 Gee die spelreël wat die koppeltekengebruik van die onderstreepte woord in paragraaf 8 bepaal. (1)

3.9 Is “gaokao” (paragraaf 8) ’n voorbeeld van ’n leenwoord? Motiveer jou antwoord. (1)

3.10 Vorm, deur middel van afleiding, ’n ander persoonsnaam vir die onderstreepte woord in paragraaf 12. (1)

**[10]**

**TOTAAL: 30**

**AFRIKAANS HT – TAAK 5 - MEMORANDUM**

|  |  |  |
| --- | --- | --- |
| **VRAAG 1: ADVERTENSIE** | | |
| **Vraag** | **Antwoord** | **Punt** |
| 1.1 | –versekering √ | 1 |
| 1.2 | in pas bly √ | 1 |
| 1.3. | Die adverteerder wil die voordele van versekering aan die leser uitwys./  Dit oorreed die leser om versekering by Auto & General uit te neem. √ | 1 |
| 1.4 | Daar is geen uitspraakverwarring nie./  Lettergreepverdeling is duidelik. √ | 1 |
| 1.5 | geldstuk/geldmark/geldnoot √  *Die kandidaat bied ’n soortgelyke antwoord vir EEN punt* aan. | 1 |
| 1.6 | Dit is vir seker nie ’n leuen nie! √  My motor is by Auto & General verseker./Ek verseker jou ek praat die waarheid. √  *Die kandidaat bied eie, soortgelyke sinne aan sodat die betekenisverskil duidelik blyk.* | 1  1 |
| 1.7 | Ja  Die ouer motor/motor op die voorgrond is bewys dat die versekering na al die jare steeds dekking bied. √  **OF**  Nee  Die motor in die foto is ’n ou model./die leser weet nie of die motor nog padwaardig is nie./nog versekering by Auto & General het nie. √  *Die kandidaat bied ’n eie motivering wat in die konteks van die advertensie sal pas, aan.* | 1 |
| 1.8 | Die advertensie maak beloftes./  Die advertensie stel die gebruiker gerus./  Dit gee opdrag aan die leser om kontak te maak./  Dit beïnvloed die Afrikaanssprekende om die taal/motorversekeraar te ondersteun./  ’n Telefoonnommer word voorsien wat dit vir die leser maklik maak om dadelik tot aksie oor te gaan./  Die telefoonnommer is groot gedruk en dwing jou om dadelik tot aksie oor te gaan. √√  *Die kandidaat bied TWEE soortgelyke antwoorde, wat min of meer dieselfde betekenis het en in konteks sal pas, vir EEN punt elk aan.* | 2 |
| **[10]** | | |

|  |  |  |
| --- | --- | --- |
| **VRAAG 2: SPOTPRENT** | | |
| **Vraag** | **Antwoord** | **Punt** |
| 2.1 | Outydse/Ouderwetse/Oudmodiese/Verouderde√ | 1 |
| 2.2 | y/stylvol √ | 1 |
| 2.3 | Navorsing **wat gedoen is**, bewys dit. √ | 1 |
| 2.4 | Liefde/vertedering √ | 1 |
| 2.5 | ... hy’s besig om die lirieke vir ’n nuwe Afrikaanse treffer te komponeer! √ | 1 |
| 2.6.1 | Soortnaam √ | 1 |
| 2.6.2 | liries √ | 1 |
| 2.7 | Die ellips/beletselteken dui op die onklaar/onvoltooide woorde van die baba/ gebabbel/dit wat jy moet aflei. √ | 1 |
| 2.8 | Die denotatiewe betekenis is dat die baba letterlik in die waentjie/wieg neergelê is. √  Die konnotatiewe betekenis is dat hy ’n aanleg het om ’n treffer te komponeer. √ | 2 |
| **[10]** | | |

|  |  |  |
| --- | --- | --- |
| **VRAAG 3: ARTIKEL** | | |
| **Vraag** | **Antwoord** | **Punt** |
| 3.1 | uithouvermoë √ | 1 |
| 3.2 | voor √ | 1 |
| 3.3 | Die boer se van is Koekemoer. √  *Die kandidaat bied 'n soortgelyke sin met die homoniem van van aan.* | 1 |
| 3.4 | ... word (daar) uitermate druk op die kinders geplaas. √ | 1 |
| 3.5 | vraestelle √ | 1 |
| 3.6 | Werkwoord √ | 1 |
| 3.7 | hoofsentrums √ | 1 |
| 3.8 | ’n Geografiese naam/pleknaam verbind met ’n rigting(bepaler)/windrigting, kry ’n koppelteken. √ | 1 |
| 3.9 | Ja  Dis ’n Chinese woord wat gebruik is./  Daar is nie ’n Afrikaanse weergawe vir die woord nie.  **OF**  Nee  Die woord moet meer algemeen in die taal voorkom om ’n leenwoord te wees. √ | 1 |
| 3.10 | matrikulante √  *Spelling van die meervoudsvorm is belangrik.* | 1 |
| **[10]** | | |
| **TOTAAL AFDELING C:** | | **30** |
| **GROOTTOTAAL:** | | **70** |